Arenys de Munt

Arenys de Munt Kataluniako udalerria da, Maresmen eta Bartzelonako probintzian dagoena. 2008an 8.023 biztanle zituen. 21,29 km²-ko azalera du. Kataluniaren independentziaren aldeko galdeketa egin zuen lehenengo udalerria izan zen, 2009ko irailaren 13an.

Geografia 
Iparraldean Vallgorguina, ipar-ekialdean Sant Iscle de Vallalta, hego-ekialdean Canet de Mar, hegoaldean Arenys de Mar, hego-mendebaldean Sant Vicenç de Montalt eta mendebaldean Dosrius mugakide ditu.

Kataluniaren independentziari buruzko kontsultak 
Sakontzeko, irakurri: «Kataluniaren independentziari buruzko galdeketa Arenys de Munten»

Herriak garrantzia eta ospea hartu du Kataluniako politikan, Kataluniaren independentziari buruzko kontsulten jatorri izan zelako, 2009ko irailaren 13an egin zen lehen kontsultarekin. 2012ko irailaren 13an, Arenys de Munt-ek Kataluniako Lurralde Librea aldarrikatu zuen.

Herria ezaguna da 2009ko ekainaren 9an Arenys de Munteko udalbatzak Kataluniako ìndependentziari buruzko galdeketa antolatzearen aldeko CUP taldearen mozioa onartu zuen. Udalak galdeketa antolatu eta egin ahal izateko lokalak uzteko asmoa zuen baina espainiar epaitegien erabakiz udalbatzaren akordioa bertan behera geratu zen. Hala ere, batzorde antolatzaileak herriko Centre Moral egoitza alokatu zuen; udalak eta Carles Móra alkateak, ebazpena onartu behar izan bazuten ere, galdeketaren aldeko jarrera erakusten segitu zuten. Maresmeko udalerrikoa Herrialde Katalanetan independentziari buruz egindako historiako lehen udal galdeketa izan zen eta Katalunia osoan zehar beste hainbat egitea eragin zuen.

Auzoak 
 Aiguaviva: 37 biztanle 2005ean.
 Arenys de Munt (herriburua): 6.327 bz.
 Arenys Residencial: 207 bz.
 El Barri del Migdia: 63 bz.
 Barri Nord: 32 bz.
 Barri Orient: 38 bz.
 Barri Ponent: 22 bz.
 Can Segrera: 21 bz.
 Collsacreu: 92 bz.
 La Creueta: 206 bz.
 Santa Rosa dels Pins: 56 bz.
 Subirans: 40 bz.
 Torrentbò: 41 bz.
 El Torrent d'en Puig: 28 bz.
 Els Tres Turons: 152 bz.
 Vallvidrera: 7 bz.

Biztanleriaren bilakaera

Iruditegia

Herritar ezagunak 
 Daniel Brühl (1978-), aktorea.

Ikus, gainera 
 Bartzelonako udalerrien zerrenda
 Kataluniaren independentziari buruzko galdeketa Arenys de Munten

Erreferentziak

Kanpo estekak 

  Arenys de Munteko udalaren webgunea.

 

Arenys de Munt